बिफ़ोर
हे। मैं यहीं हूँ।
मैं अभी भी यहीं हूँ।
मैं तुम्हारी मदद करूँगा।
ईलाय।
तुमने क्या कर दिया?
डॉ. ऐडलर।
नहीं, शुक्रिया, डिनीस। शुक्रिया।
वह घटनास्थल पर बेहोश हो गया था,
फिर अस्पताल पहुँचने पर वह बेहद उत्तेजित था और उसे दवा देकर शांत करना पड़ा।
क्या वह संभवतः किसी अजीब, विदेशी भाषा में बात कर रहा था?
मेरी जानकारी में तो नहीं।
बढ़िया। तुम यहाँ हो। उसकी हालत कैसी है?
वह ठीक है। वह अभी भी होश में नहीं है। डिनीस उसके साथ है।
कल रात जब उसे यहाँ लाया गया, क्या तुम यहाँ थीं?
नहीं। पराचिकित्सक उसे स्कूल से सीधा आपातकालीन कक्ष में ले गए थे।
तुम ठीक हो?
तुम्हारे हाथ को क्या हुआ?
यह चित्र नोआ ने बनाया है।
यह अद्भुत है ना?
उसने मुझसे कहा कि उसे इससे डर लगता है।
उसने तुमसे बात की?
उसे बात करना नहीं कह सकते। नहीं।
लेकिन क्या डिनीस डच भाषा बोलती है?
डच?
तुम यह क्या बात कर रहे हो?
सुनिए, सुनिए, सुनिए। उसे होश आ गया है।
नोआ।
तुम्हें कैसा लग रहा है?
मैं घर जाना चाहता हूँ।
बच्चे, तुम बोल रहे हो।
मैं तुमसे कह रहा हूँ, गेल, कल रात वह मेरी बात समझ गया था।
वह पक्का मेरी बात समझ गया था।
- वह डच कैसे बोल सकता है? - पता नहीं।
लेकिन देखो, हमें उसकी पूरी जाँच करवानी होगी,
ख़ून की जाँच, स्कैन, साथ ही, एडीएचडी, बार-बार आने वाले आक्रामक दौरों की संभावना को ख़ारिज करना होगा।
मुझे उसकी सारी फ़ाइलों, उसके सारे फ़ॉस्टर घरों की जानकारी देखनी होगी...
थोड़ी देर रुक जाओ।
ईलाय, इस समय मेरा ध्यान इस बात पर ज़्यादा है कि हमें क़ानूनी तौर पर आगे क्या करना चाहिए।
उसने एक दूसरे बच्चे पर हमला किया है।
ठीक है। ठीक है।
उस दूसरे लड़के की हालत कैसी है?
शारीरिक रूप से, वह ठीक हो जाएगा, लेकिन वह काफ़ी ज़्यादा सदमे में है।
पता चला है, उसका बहुत ज़्यादा ख़ून बहा था।
हाँ, मैंने सुना।
ईलाय?
ईलाय, तुम ठीक हो?
तुम्हें बैठना है, ईलाय?
क्या यहाँ कोई मेरी मदद कर सकता है?
आपका रक्तचाप काफ़ी बढ़ा हुआ है।
रीडिंग है, 168 बटा 90।
मैं ठीक हूँ, सच मानिए।
मैंने बहुत देर से कुछ नहीं खाया था, और उससे मेरी ब्लड शुगर काफ़ी कम हो गई। बस।
- मैं आपके लिए थोड़ा संतरे का जूस लेकर आती हूँ। - शुक्रिया।
ठीक है। तो, हम उसके परिवार के इतिहास के बारे में क्या जानते हैं?
ईलाय, थोड़ी देर आराम कर लो।
नहीं। मैं ठीक हूँ।
मुझे उसकी जैविक पृष्ठभूमि की जाँच करनी होगी, देखना होगा कि कहीं इसकी वजह आनुवांशिक तो नहीं है।
हमारे पास उसके परिवार की कोई जानकारी नहीं है।
वह बच्चों के लिए बनाए गए एक सुरक्षित आश्रय में मिला था।
उसे कोई बैटरी पार्क के पास सेंट मैथ्यूज़ में छोड़ गया था।
ओह, धत्। ठीक है, तो... ठीक है।
फिर मुझे पिछले सारे फ़ॉस्टर घरों की फ़ाइलें चाहिए,
उसका पूरा चिकित्सीय इतिहास चाहिए,
और मैं जल्द से जल्द उसके घर जाकर डिनीस से मिलना चाहता हूँ। और मैं...
ईलाय, इस मामले में तथ्य बदल चुके हैं।
तुम यह बात जानते हो।
उसे अब किसी स्कूल में दाख़िला नहीं मिलेगा, उसे उसके फ़ॉस्टर घर से निकाला जा सकता है,
और ये लोग भी उसे ज़्यादा दिनों तक अस्पताल में नहीं रखेंगे।
मैं यह बात जानता हूँ, गेल।
इसीलिए तुम्हें मुझे कुछ समय की मोहलत दिलवानी होगी।
डॉ. ऐडलर के लिए सूचना।
प्लीज़ नर्सों के स्टेशन पर आ जाइए।
डॉ. ऐडलर के लिए सूचना।
वह ऐसे हैं... डैड!
बार्ब, तुम यहाँ क्या कर रही हो? सब ठीक तो है ना?
क्या कुछ बुरा हुआ है? आपके अपार्टमेंट में सब कुछ टूटा-फूटा पड़ा है।
वह कुछ नहीं है। कुछ नहीं है।
वहाँ फ़र्नीचर टूटा पड़ा है और ख़ून है और मॉम के गुलाब हैं।
मैं पूरी रात आपके मोबाइल पर कॉल करने की कोशिश करती रही।
उसकी बैटरी ख़त्म हो गई होगी। बैटरी ख़त्म हो गई होगी, बस।
पर यक़ीन करो, सब ठीक है।
मेरा हाथ कट गया था, बस।
- मुझे लगा किसी ने आप पर हमला किया... - नहीं।
...और फिर आख़िरकार आपकी एजेंसी ने मुझे बताया कि आप यहाँ हैं।
- बार्ब, शांत हो जाओ। - मैं एक बैग लेकर आती हूँ।
बार्ब, सब ठीक है। साँस लो। साँस लो। साँस लो।
वैसे, उस बर्ताव के लिए अब शर्मिंदगी हो रही है।
अब बेहतर लग रहा है?
हाँ।
हालाँकि अगर सच-सच अपने दिल की बात कहूँ, तो मुझे एक जिन और टॉनिक चाहिए।
अस्पताल की बार तो पक्का दस बजे से पहले नहीं खुलेगी।
मुझे माफ़ कर दो, डैड।
मेरा इरादा तमाशा करने का नहीं था। जानती हूँ आपको उससे कितनी नफ़रत है।
माफ़ी मत माँगो। तुम्हें मेरी फ़िक्र हो रही थी।
बेशक मुझे आपकी फ़िक्र हो रही थी।
ऐसा लग रहा था कि आपके अपार्टमेंट पर पागल नशेड़ियों ने क़ब्ज़ा कर लिया है।
मेरे दिमाग़ में जाने क्या-क्या अजीब बातें आ रही थीं।
शायद मैं तब से बस बेचैन रहने लगी हूँ जब से मॉम...
समझ रहे हैं ना?
डैड।
मुझे जाना चाहिए।
डैड। डैड, रुकिए।
देखिए, मुझे नहीं पता।
लेकिन मुझे लगता है कि अगर हम उस बारे में बात करेंगे,
मतलब अगर हम उस बारे में खुलकर बात करेंगे, तो शायद...
देखो, हम बहुत जल्द सबके मिलने की योजना बनाते हैं।
तुम, मैं और सोफ़ी, हम सब साथ में डिनर करेंगे, ठीक है?
लेकिन अभी यह बात करने का सही समय नहीं है।
मेरा एक मरीज़ संकट में है।
अच्छा। बेशक। मरीज़।
- बार्ब। - मैं समझ गई।
नहीं। मैं समझती हूँ। यह आपका काम है।
आपके मरीज़ आप पर निर्भर हैं।
यक़ीन करिए, मैं समझती हूँ।
हैलो?
तुम्हें कोई फ़ॉस्टर बच्चा याद है, जिसका नाम नोआ था?
पीला चेहरा, नीली आँखें, आठ-नौ साल का,
जल्दी उत्तेजित हो जाने वाला, और गूँगा?
हैलो, मेरी अद्भुत सहायक, कैसी हो तुम?
मरीज़ तो पक्का नहीं था। वह परामर्श के लिए आया होगा,
या शायद किसी की सिफ़ारिश पर।
वरना मुझे याद होता, है ना?
वैसे, आपकी उम्र में दिमाग़ का जमना शुरू हो जाता है।
आप चाहते हैं मैं चेक करूँ?
वैसे भी मैं बाद में आपकी फ़ाइलों पर काम करने के लिए आने वाली थी।
यह बहुत अच्छा रहेगा। शुक्रिया।
- क्या मैं बोल सकती हूँ? - अह-हँ।
सुनो, बच्चे।
मैं यहीं पर हूँ, ठीक है?
मैं बताती हूँ यहाँ क्या होने वाला है : हम तुम्हें बहुत आराम से अंदर सरकाएँगे,
और फिर हम तुम्हारे दिमाग़ की एक तस्वीर खींचेंगे। काफ़ी मज़ेदार है ना?
अब, यह पहन लो, इससे शोर कम सुनाई देगा।
अंदर थोड़ा शोर होगा, लेकिन हम तुम्हारी आवाज़ सुन पाएँगे,
तो अगर तुम्हें कुछ चाहिए हो तो हमें बता देना।
यह बहुत ज़रूरी है कि तुम बहुत स्थिर रहो।
इसमें बिल्कुल भी दर्द नहीं होगा ना?
नहीं। नहीं। तुम्हें कुछ भी महसूस नहीं होगा।
बस तुम्हारा एकदम स्थिर रहना बहुत ज़रूरी है, ठीक है?
बेचैनी कम करने की दवा कम मात्रा में दी गई है, लेकिन वह उसे शांत और स्थिर रखने में मदद करेगी।
इसमें कितना समय लगेगा?
यह एक मानक स्क्रीनिंग प्रोटोकॉल है, 15 मिनट में पूरा हो जाना चाहिए।
बस अंदर ले जाएँगे और झट से बाहर ले आएँगे।
नोआ, हम यह शुरू करने वाले हैं।
क्या तुम अपने अँगूठे से इशारा करके मुझे बता सकते हो कि तुम ठीक हो?
ठीक है, दोस्त। शुरू करते हैं।
प्रीस्कैन पूरे हो गए हैं। अब हम तस्वीरें खींच रहे हैं।
घबराना मत, नोआ। बस थोड़ी देर और।
बहुत अच्छा कर रहे हो, नोआ। बस स्थिर रहने की कोशिश करो, ठीक है?
नोआ, हिलो मत।
- मुझे लगता है हमें उसे बाहर निकाल लेना चाहिए। - बस होने वाला है।
तुम्हें कैसा लग रहा है, नोआ? तुम ठीक हो?
बस थोड़ी सी देर और।
स्कैन बंद करो। बंद करो!
सब ठीक है।
सब ठीक है, नोआ। नोआ।
सब ठीक है।
बच्चे। बच्चे, यहाँ आओ।
कोई बात नहीं। तुम ठीक हो।
साँस लो, साँस लो, साँस लो।
साँस लो। ओह, बच्चे।
ठीक है। मैं यहीं हूँ। मैं यहीं हूँ।
मैं यहीं हूँ।
आज हम उसे दवा देकर सुलाए रखेंगे, उसे आराम मिलेगा।
बेचारे बच्चे को बहुत सहना पड़ रहा है।
कोई अस्वस्थ ऊतक नहीं, कोई दिमाग़ी चोट नहीं है। सीबीएफ़ भी मानक स्तरों पर काम कर रहा है।
ख़ून की जाँच में सब ठीक आया है। एमआरआई ठीक लग रहा है।
उसकी छाती पर अजीब से आकार का एक पैदाइशी निशान है,
लेकिन उसके अलावा कोई और निशान या हाल में पहुँचे किसी सदमे के कोई संकेत नहीं हैं।
तो यह जो भी है, वह मनोवैज्ञानिक है।
देखो, ईलाय, जानती हूँ तुम्हें इसमें शामिल करने वाली मैं ही हूँ।
नहीं। दरअसल, तुम नहीं हो, गेल।
वह तुम्हारे मुझे फ़ोन करने से भी पहले मेरे घर आया था।
जानती हूँ।
ऐसा क्यों हुआ?
क्या तुम इससे जुड़ी हुई कोई बात मुझसे छुपा रहे हो?
तुम दोनों के बीच कोई सम्बन्ध है?
मैं सिर्फ़ इतना जानता हूँ, वह मेरे पास आया था और उसे मेरी मदद की ज़रूरत है।
लिन?
मैंने एक सफ़ाई दल भेजा था और लैरी को ग्रूमर के पास ले गई,
आप पर 300 डॉलर उधार रहे मज़ाक़ है।
बताइएगा हम डिनर कब कर सकते हैं प्यारप्यार बार्बरा।
क्या, तुम एक मस्त डेट पर गए थे?
सब ठीक है। इधर आओ, बच्चे। ठीक है।
ओह, यार।
लगता है मेरा दिमाग़ ख़राब हो रहा है।
ठीक है। जानता हूँ। यह लो।
यह मत कहना मैंने तुम्हारे लिए कभी कुछ नहीं किया।
बी.डब्ल्यू.
लैरी, क्या हुआ, बच्चे?
- हाय, सू ऐन। - हाय।
वह एक शांति भेंट थी। एनचलाडा।
मुझे मैक्सिकन खाना खाकर बहुत सुकून मिलता है, तुम्हें नहीं मिलता?
मुझे भी मिलता है। हाँ।
ईलाय, क्या मैं तुमसे खुलकर बात कर सकती हूँ?
क्या यह वाक़ई ज़रूरी है?
मैं इस बात की सिर्फ़ कल्पना कर सकती हूँ कि अपनी प्यारी पत्नी को खोना
तुम्हारे लिए कितना मुश्किल था।
लेकिन तुम्हें इस दुःख का सामना अकेले करने की ज़रूरत नहीं है, ठीक है?
मैं तुम्हारे साथ हूँ।
और हो सकता है इसमें भी कोई अच्छाई छुपी हुई हो।
और वह अच्छाई क्या हो सकती है...
इस समय प्रॉपर्टी बेचना फ़ायदेमंद है।
पर अब और समय बर्बाद मत करना, मेरे दोस्त, ठीक है? अब हमें आगे बढ़ना होगा।
पता है रियल एस्टेट की बातें करने में किसे बहुत मज़ा आता है?
- मेरी बेटी को। - ओह, बार्बरा।
हाँ। तो, क्यों ना तुम और बार्बरा इस बारे में बात करो,
और मैं तुम दोनों के बेहद क़ाबिल हाथों पर पूरा भरोसा रखूँगा।
- तुम सच कह रहे हो? - बिल्कुल।
शानदार।
- तुम्हें अफ़सोस नहीं होगा, ईलाय। - मुझे अभी से अफ़सोस है।
ईलाय। पता है क्या?
एक ख़ूबसूरत डॉक्टर जो मज़ाक़िया भी है?
कोई ख़ुशक़िस्मत महिला तुम्हें ले उड़ेगी।
इससे कोई आपत्ति तो नहीं है? मैं अपने सारे इंटरव्यू रिकॉर्ड करता हूँ।
मेरे ख़याल से, ठीक है।
यह बस थोड़ा किसी पूछताछ जैसा लग रहा है।
ओह, नहीं। बिल्कुल नहीं।
बात करते समय मैं घूम-फिरकर घर को देख सकता हूँ?
हाँ, ज़रूर। मतलब, माफ़ करना सब कुछ बिखरा हुआ है।
हाल में मैं घर पर ज़्यादा ध्यान नहीं दे पाई।
ज़ाहिर है।
स्कूल में वह दृश्य बिल्कुल...
मुझे उस बारे में बताना चाहोगी?
मैंने ईएमटी रिपोर्ट पढ़ी थी, लेकिन मैं जानना चाहता हूँ तुमने क्या देखा।
तो, वहाँ काफ़ी ख़ून फैला हुआ था।
नोआ और वह दूसरा बच्चा, दोनों फ़र्श पर थे,
और उसे अभी भी कुछ याद नहीं है। शुक्र है भगवान का।
वह काफ़ी भयानक था।
मेरा मतलब है, मैंने अपनी ज़िंदगी में बहुत सारे लोगों को असामान्य व्यवहार करते हुए देखा है,
लेकिन ऐसा कुछ कभी नहीं देखा।
ख़ैर, आम तौर पर मैं शराब नहीं पीती, पर...
- आप लेंगे? - नहीं, मुझे नहीं चाहिए। शुक्रिया।
ठीक है।
पक्का?
तो, मुझे नहीं पता मैं आपको क्या बता सकती हूँ।
तो, नोआ तुम्हारे साथ लगभग आठ महीनों से है?
हाँ। उसके मुझसे पहले वाले फ़ॉस्टर घर में बात नहीं बन पाई।
उसके फ़ॉस्टर माँ-बाप को नोआ से डर लग रहा था।
लेकिन वह मेरा पहला फ़ॉस्टर बच्चा था और मुझे नहीं पता था क्या उम्मीद करनी चाहिए।
मुझे बस वह एकदम खोया-खोया सा लगा।
तो, तुमने किसी बच्चे को अपने पास रखने का फ़ैसला क्यों किया?
आप मुझसे यह क्यों पूछ रहे हैं?
मतलब, नोआ के साथ जो हो रहा है, क्या उसमें यह बात कोई मायने रखती है?
मैं बस परिस्थिति को समझने की कोशिश कर रहा हूँ।
मैं...
मैं बस किसी को वह सब कुछ देना चाहती थी जो मेरे पास कभी नहीं रहा।
इसलिए...
तो, तुमने कहा था जब वह यहाँ आया था, वह बातें करता था?
पर ज़्यादा लम्बे समय के लिए नहीं।
उसकी हालत बहुत जल्दी ख़राब हो गई और मैंने गेल को बताया था।
गेल ने मुझसे कहा कि मैं कोशिश करती रहूँ, तो शायद उस छोटे बच्चे के पास ज़्यादा विकल्प नहीं बचे थे।
हालत कैसे ख़राब हो गई? मतलब, बात ना करने के अलावा?
उसे दौरे पड़ते थे जिनमें वह चीखता था।
वह कुछ बोलता था?
नहीं, बस चीखता था।
मतलब उसका चेहरा भावशून्य हो जाता था।
किसी बेजान बच्चे की तरह।
ऐसा लगता था जैसे वह वहाँ मौजूद ना होकर कहीं और चला गया हो।
किसी बहुत डरावनी जगह।
और तुमने कभी उसे कोई दूसरी भाषा बोलते हुए नहीं सुना?
नहीं।
आपने कहा था कि आपने उसे, क्या, डच बोलते हुए सुना?
हाँ, मैंने सुना था।
क्या मैं उसका कमरा देख सकता हूँ?
अगर मैं अकेले देखूँ तो तुम्हें कोई आपत्ति है?
मेरा मतलब है, मैं बस इसे अनुभव करना चाहता हूँ।
ज़रूर।
आप जितनी देर चाहें, रुक सकते हैं।
- शुक्रिया। - मैं जाकर बाहर की चीज़ें समेटती हूँ।
ठीक है।
मुझे माफ़ करना। मेरा इरादा आपको चौंकाने का नहीं था।
कोई बात नहीं।
क्या तुमने ये चित्र देखे हैं?
हाँ, लेकिन मुझे इन्हें देखना पसंद नहीं है।
नोआ के पिछले डॉक्टर ने कहा था कि जो जज़्बात
नोआ समझ नहीं पाता, उनकी अभिव्यक्ति का यह एक अच्छा तरीक़ा है, पर फिर भी...
हाँ, लेकिन तुम इस फ़ार्महाउस के बारे में क्या जानती हो, जिसके चित्र नोआ बनाता रहता है?
- कौन सा फ़ार्महाउस? - देखो।
यह हर चित्र में है। यह देखो।
यह इसमें है।
यह इसमें है। यह इसमें है।
यह इसमें है।
मैंने इस पर कभी ध्यान नहीं दिया।
आपको क्या लगता है इसका क्या मतलब है?
पता नहीं।
तुम्हें क्या लगता है वह किस चीज़ से इतना डरता है?
सच कहूँ?
मुझे लगता है वह अपने आप से डरता है।
यह ए ट्रेन फ़ार रॉकअवे-मॉट एवेन्यू तक जाएगी।
अगला स्टॉप है, 125वीं स्ट्रीट।
हे, नोआ।
सब ठीक है। मैं थोड़ी देर में तुम्हें देखने आऊँगी।
हे...
मुझे तुम्हारे कमरे में ये चित्र मिले।
नोआ, ये अद्भुत हैं।
ये सब तुमने बनाए हैं ना?
क्या तुम मुझे इनके बारे में बताना चाहोगे?
क्या आप ग़ुस्सा हैं?
ग़ुस्सा? नहीं। मैं ग़ुस्सा क्यों होऊँगा?
तुम्हें देखकर मुझे एक खेल याद आया।
तुम खेलना चाहोगे?
उसे ग़ुस्से वाला खेल कहते हैं।
यह देखो। ठीक है।
आधे तुम्हें मिलेंगे, और आधे मुझे मिलेंगे।
ठीक है?
इन्हें अपने पास रख लो।
ठीक है। तो यह खेल ऐसे खेला जाता है।
मैं अपने टुकड़ों में से एक लूँगा, और यहाँ बीच में रख दूँगा,
और फिर मैं कुछ ऐसा बताऊँगा जिससे मुझे ग़ुस्सा आता है।
ठीक है? शुरू करते हैं।
एक बात जिससे मुझे ग़ुस्सा आता है, वह है वे लोग जो फ़िल्म देखते समय मेरे पॉपकॉर्न खा जाते हैं।
ठीक है। अब तुम्हारी बारी।
अपना ब्लॉक लो और उसे मेरे ब्लॉक के ऊपर रखो।
बढ़िया।
अब तुम कुछ ऐसा बताओ जिससे तुम्हें ग़ुस्सा आता है।
वे लोग जो मेरी आइस क्रीम खा जाते हैं।
यह बहुत अच्छा है। पता है क्या? मुझे भी यह हरकत पसंद नहीं है।
ठीक है, चलो, देखते हैं। और क्या?
वे लोग जो अक्खड़ होते हैं।
वे लोग जो निर्दयी होते हैं।
वे लोग जो निर्दयी होते हैं। ठीक है।
तुम मुझे किसी ऐसे इंसान का उदाहरण दे सकते हो, जो निर्दयी है?
डिनीस।
डिनीस। डिनीस निर्दयी कैसे है?
वह मुझे घर लेकर नहीं जातीं।
और तुम घर जाना चाहते हो। मैं समझ सकता हूँ।
ठीक है, और क्या?
वे लोग जो दूसरे लोगों को चोट पहुँचाते हैं।
वे लोग जो दूसरे लोगों को चोट पहुँचाते हैं। ठीक है।
क्या तुम मुझे कोई उदाहरण दे सकते हो?
बुरे लोग जो बुरे काम करते हैं।
किस तरह के बुरे काम?
ठीक है, नोआ, यह टावर बहुत लम्बा हो गया है,
तो क्यों ना तुम मुझे वह चीज़ बताओ जिससे तुम्हें सबसे ज़्यादा ग़ुस्सा आता है।
अपना ब्लॉक लो और सबसे ऊपर रख दो।
बढ़िया।
अब बताओ।
वह चीज़ जिससे तुम्हें सबसे ज़्यादा ग़ुस्सा आता है।
कोई बात नहीं।
तुम कह सकते हो।
आप जानते हैं।
आप जानते हैं आपने क्या किया है।
मुझे समझ नहीं आ रहा है।
मैं अब यह और बर्दाश्त नहीं कर सकता।
उप-शीर्षक अनुवादक : पुनीत कुसुम